b'\n_START_ARTICLE_\nIztrebek\n_START_PARAGRAPH_\nIztrebek (v mno\xc5\xbeini tudi feces ali stolica) je tvarina, ki jo izlo\xc4\x8di \xc4\x8drevo skozi anus ob koncu prebave. Iztrebkov ne sestavljajo le neprebavljeni ostanki hrane, ampak tudi razli\xc4\x8dni izlo\xc4\x8dki (ve\xc4\x8dinoma iz jeter), sluzi, odlu\xc5\xa1\xc4\x8dene celice \xc4\x8drevesne sluznice in bakterije, ki so navadno v \xc4\x8drevesu._NEWLINE_Sestava iztrebkov se spreminja iz dneva v dan glede na vrsto zau\xc5\xbeite hrane. Vsaka znatnej\xc5\xa1a in dalj \xc4\x8dasa trajajo\xc4\x8da sprememba (kot na primer kri v iztrebkih), je lahko znak za bolezen, ki zahteva posvet z zdravnikom._NEWLINE_Kri zaradi razjede v \xc5\xbeelodcu ali dvanajstniku ali nekatera zdravila obarvajo iztrebke zelo temno. Svetli iztrebki so v\xc4\x8dasih znamenje nepravilnosti v delovanju jeter ali trebu\xc5\xa1ne slinavke.'